***Приложение №18***

**ПРОЕКТ НА ДОГОВОР**

Днес, ............. 2019 г., в гр. Котел между:

**„Специализирана болница за рехабилитация – Котел” ЕООД**, ЕИК………………….,със седалище и адрес на управление: гр. Котел, ул. „Изворска” №85, представлявано от **Д-р Цветан Влахов - Управител**, наричан по-долу за краткост **ВЪЗЛОЖИТЕЛ,** от една страна,

 и

…………………………………………………………, ЕИК…………..……..,

със седалище и адрес на управление:…………………………………….., представляван(о) от ……………………………………………………………,

наричан за краткост по-долу **ИЗПЪЛНИТЕЛ**, от друга страна,

на основание и при условията на проведена процедура по възлагане на обществена поръчка, с предмет ***„Доставка и монтаж на дизелов генератор на трифазен променлив ток с автоматичен старт и атмосфероустойчив шумозаглушен кожух за нуждите на „Специализирана болница за рехабилитация – Котел“ЕООД“****,*финансирана чрез отпускане на целева субсидия от Министерство на здравеопазването и средства на болницата, проведена по реда на Глава 26 от ЗОП във вр.чл.20, ал.3 от ЗОП и Протокол №………/…………..2019 г., утвърден от д-р Цветан Влахов – управител на „СБР – Котел” ЕООД и на основание чл.112 от ЗОП се сключи настоящият договор под условие по чл.114 от ЗОП, за следното:

1. **ПРЕДМЕТ НА ДОГОВОРА**

**Чл.1**(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да да достави и монтира нов дизелов генератор на трифазен променлив ток с автоматичен старт и атмосфероустойчив шумозаглушен кожух за нуждите на „СБР-Котел“ЕООД, срещу възнаграждение посочено в ценовото предложение, представляващо неразделна част от настоящия договор.

(2) Предметът на договора по предходната алинея се изпълнява при условията на приетото от ВЪЗЛОЖИТЕЛЯ офертно предложение на ИЗПЪЛНИТЕЛЯ, по определените от ВЪЗЛОЖИТЕЛЯ дейности и съобразно техническото предложение и техническата спецификация, които са неразделна част от настоящия договор.

**II**. **СРОК, МЯСТО И НАЧИН НА ИЗПЪЛНЕНИЕ**

**Чл. 2**.(1) Настоящият договор влиза в сила от датата на подписването му от двете страни.

 (2) Срокът на изпълнение на договора е …….. /…………………………../ календарни дни от получаване на възлагателното писмо.

**Чл.3** (1) Приеманетона изпълнените ремонтни дейности се извършва с подписване от страните или упълномощени техни представители на приемо-предавателен протокол. Към тях се прилагат всички актове по образци и документи, изготвени в съответствие с нормативните изисквания. В протоколите и/или актовете се посочват и резултатите от 24-часовите проби. За приемане на извършената работа, ИЗПЪЛНИТЕЛЯТ следва да предостави изпълнителска документация за пред държавните органи, които следва да му издадат акт за въвеждане в експлоатация.

(2) ВЪЗЛОЖИТЕЛЯТ или упълномощеното от него лице имат право да откаже подписване на приемо-предавателния протокол, в случай, че:

1. дейностите не са извършени с необходимото качество и в съответствие с действащите стандарти;

2. не е получено предварително одобрение от ВЪЗЛОЖИТЕЛЯ за изпълнението на тези работи /отнася се за работите, които се включват за сметка на непредвидените разходи/;

3. към протокола не са приложени съответните документи;

4. в случай, че работата не е извършена в съответствие с техническата спецификация, приложена към настоящия договор.

 **Чл.4.** (1**)** Място на изпълнение на поръчката: „СБР-Котел” ЕООД, а именно гр. Котел, ул. „Изворска”, №85.

 (2**)** Доставката на новия дизелов генератор на трифазен променлив ток с автоматичен старт и атмосфероустойчив шумозаглушен кожух ще се осъществява за сметка на ИЗПЪЛНИТЕЛЯ.

 **Чл.5.** Завършването на работите по договора и установяване на годността на ремонта се извършва по реда и условията на действащата нормативна уредба.

**III. ЦЕНА И НАЧИН НА ПЛАЩАНЕ**

**Чл.6**.(1) Общата стойност на поръчката, описана в чл.1, ал.1 от настоящия договор е ……….лв. (……………………………………………… лв.) без ДДС и …………….. лв. (…………………………………. лв.) лева с ДДС за цялостното изпълнение, отговаряща на Ценовото предложение, представляващо неразделна част от настоящия договор.

(2) Плащането се извършва в срок от 5 /пет/ работни дни от изпълнение предмета на договора по чл. 1, удостоверено с приемо-предавателен протокол, след успешно приключване на приемни изпитания, удостоверено с протокол за 24-часова проба при експлоатационни условия, заедно с копия от цялата съпътстваща документация и след представяне на протокол за въвеждане в експлоатация и фактура. Необходимите суровини за осъществяване на 24-часовата проба са за сметка на изпълнителя.

(3) Посочената в ал.1 от настоящия договор цена е окончателна и валидна до пълното изпълнение на договора и не може да бъде увеличавана.

(4) Плащането се осигурява от целева субсидия от Министерство на здравеопазването, поради което сумата по чл.5 от настоящия договор ще бъде изплатена след одобрение на проектното предложение на Възложителя от Министерство на здравеопазването. В тази връзка **сключеният с изпълнителя Договор за възлагане на обществената поръчка се явява Договор под условие по смисъла на чл. 114. от ЗОП.**

**(**4) Начина на плащане е по банков път, в български лева и ще бъде съобразен със сключения между Министерство на здравеопазването и Възложителя договор, с който се превежда целевата субсидия, по банкова сметка на изпълнителя.

 IВAN: .......................

BIC код: .................................

Банка: ..................................... Клон: .....................................

 **(**5) При необходимост от изменения във видовете и количествата на ремонтите, свързани с монтажа, същите се доказват с двустранен протокол въз основа на допълнителни решения.

**IV. ПРАВА И ЗАДЪЛЖЕНИЯ НА СТРАНИТЕ**

**Чл.7**. ВЪЗЛОЖИТЕЛЯТ има право:

(1) Във всеки момент от изпълнението на договора да извършва проверка относно качеството, количеството, стадия на изпълнение, техническите параметри на изпълнение на договорените ремонтни дейности, без с това да пречи на оперативната дейност на ИЗПЪЛНИТЕЛЯ.

(2) Да изисква и проверява представените от ИЗПЪЛНИТЕЛЯ книжа и разплащателни документи.

**Чл.8.** ВЪЗЛОЖИТЕЛЯТ има право да изиска от ИЗПЪЛНИТЕЛЯ налагане на санкции и търсене на отговорност, включително и отстраняване на всяко лице причинило неизпълнение или некачествено изпълнение на ремонтните дейности или доставени материали и оборудване, а ИЗПЪЛНИТЕЛЯТ е длъжен да вземе необходимото решение и действие в едноседмичен срок. При установяване на отклонения от качеството на извършените работи по договора и/или на вложените основни и спомагателни материали, както и в случай, че изпълнените работи не са придружени от необходимите документи, ВЪЗЛОЖИТЕЛЯТ уведомява ИЗПЪЛНИТЕЛЯ и има право да откаже да приеме доставката и/или извършените работи.

**Чл.9**. ВЪЗЛОЖИТЕЛЯТ се задължава:

(1) да предостави на ИЗПЪЛНИТЕЛЯ необходимата документация и последваща информация за обекта, свързана с изпълнението на договорените работи.

(2) да осигури свой оторизиран представител за приемане на изпълнените ремонти след предварително писмено уведомление от страна на ИЗПЪЛНИТЕЛЯ

**Чл.10.** ВЪЗЛОЖИТЕЛЯТ се задължава да заплати договорената цена при условията и в сроковете на настоящия договор.

**Чл.11.** (1) ИЗПЪЛНИТЕЛЯТ има право да получи стойността на договора в размер и по начин, определени в настоящия договор, при условие че е изпълнил добросъвестно всички условия в него;

(2) ИЗПЪЛНИТЕЛЯТ се задължава да организира и извърши възложените ремонтни дейности в срок и с качество в съответствие с изискванията на ВЪЗЛОЖИТЕЛЯ, посочени в техническата спецификация, офертата му и при спазване на нормативните и договорно установените технически параметри и стандарти.

(3) Всички вложени при изпълнението на ремонта материали и изделия следва да бъдат придружени с копие от съответните сертификати за качество и декларации за съответствие съгласно изискванията на Закона за техническите изисквания към продуктите и свързаните с него подзаконови актове.

(4) ИЗПЪЛНИТЕЛЯТ е длъжен да осигури доставката, транспорта, складирането и съхраняването в обекта на нов, неупотребяван и нерециклиран дизелов генератор, съобразно посочените в техническата спецификация изисквания, както и всички основни и помощни материали за извършване на възложените работи по монтажа му към електрическата мрежа на ВЪЗЛОЖИТЕЛЯ. Транспортирането и влагането им трябва да бъде направено по начин, който да изключи настъпването на евентуални повреди.

(5) ИЗПЪЛНИТЕЛЯТ е длъжен да води, съхранява и предоставя за проверка необходимата документация по договора, свързана с извършваните дейности - да съставя всички необходими документи съгласно нормативните изисквания. Доставеният дизелов генератор следва да притежава необходимите документи съгласно Закона за техническите изисквания към продуктите /ЗТИП/ - паспорти, гаранционни карти, сертификати, декларации за съответствие и др., като всички документи следва да са на български език.

(6) ИЗПЪЛНИТЕЛЯТ се задължава да осигури първоначалния и периодичен /ако е необходим/ инструктаж на работниците си;

(7) ИЗПЪЛНИТЕЛЯТ се задължава да осигури качествено обучение за работа с дизеловия генератор на представител на ВЪЗЛОЖИТЕЛЯ;

**Чл.12**. (1) ИЗПЪЛНИТЕЛЯТ е длъжен да осигури спазването на изискванията за безопасност и здраве при работа по време на извършване на договорените дейности.

(2) ИЗПЪЛНИТЕЛЯТ е длъжен да осъществява контрол върху лицата, чрез които извършва възложената по настоящия договор работа, като уведомява ВЪЗЛОЖИТЕЛЯ при възникване на инцидент, трудова злополука или рискова ситуация, в т.ч риск от забава или неизпълнение на договора.

(3) ИЗПЪЛНИТЕЛЯТ е длъжен да спазва всички технически, технологични и противопожарни правила и правилата за безопасност и охрана на труда при извършване на договорените работи.

(4) ИЗПЪЛНИТЕЛЯТ носи имуществена отговорност пред ВЪЗЛОЖИТЕЛЯ и пред трети лица за вредите, причинени в резултат на неспазване на правила по горните алинеи.

(5) При проверки на място от страна на ВЪЗЛОЖИТЕЛЯ или компетентни органи, ИЗПЪЛНИТЕЛЯТ се задължава да осигури присъствието на негов представител, както и да осигурява: достъп до помещения, преглед на документи, свързани с изпълнението на възложените дейности.

(6) ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място.

**Чл.13**. ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ цялата документация, след фактическото приключване на работите/ подписване на протокол за приемане на ремонта и въвеждането му експлоатация.

**Чл.14**. (1) ИЗПЪЛНИТЕЛЯТ е длъжен да представи гаранция за изпълнение на този договор.

(2) ИЗПЪЛНИТЕЛЯТ има право да получи уговореното възнаграждение при условията и в сроковете, посочени в настоящия договор.

**V. ГАРАНЦИИ И ОТГОВОРНОСТИ**

**Чл.15**. (1) ИЗПЪЛНИТЕЛЯТ при сключването на договора трябва да представи документ за внесена гаранция за изпълнение на договора в размер на 3 % от стойността на договора без ДДС или оригинал на безусловна, неотменяема банкова гаранция за изпълнение на договора, издадена от българска банка в полза на „СБР-Котел“ЕООД за сума в размер на 3 % от стойността на договора без ДДС, която се освобождава в 1-седмичен срок след приемане на обекта.

(2) Банковата гаранция за изпълнение на договора се задържа от ВЪЗЛОЖИТЕЛЯ в случаи на неизпълнение, частично или некачествено изпълнение на възложените дейности или нарушение на условията на този договор от страна на ИЗПЪЛНИТЕЛЯ.

**Чл. 16.** (1) Гаранционния срок започва да тече от деня на приемане на обекта и съгласно Предложението на ИЗПЪЛНИТЕЛЯ е ………../………./ месеца.

(2) В рамките на гаранционния срок ИЗПЪЛНИТЕЛЯТ отстранява за своя сметка констатираните недостатъци или некачествено изпълнени работи.

(3) През гаранционния период периодичната профилактика се извършва от ИЗПЪЛНИТЕЛЯ.

**Чл.17.** (1) При възникване на дефекти в гаранционния срок по чл.16 от настоящия договор ВЪЗЛОЖИТЕЛЯТ или негов упълномощен представител прави писмена рекламация.

(2) ИЗПЪЛНИТЕЛЯТ е длъжен да предприеме действия по направената от Възложителя рекламация не по-късно от 1 (един) работен ден от уведомяването, извършено чрез координатора по договора и да отстрани тези дефекти в 10-дневен срок от получаването на рекламацията.

(3) При необходимост от извършване на ремонт в сервизна база на ИЗПЪЛНИТЕЛЯ, демонтажът на техниката, транспортните разходи и монтажа на техниката ще са за негова сметка.

(4) При неизпълнение на задълженията, визирани в ал.(2) от страна на ИЗПЪЛНИТЕЛЯ, ВЪЗЛОЖИТЕЛЯТ наема други лица срещу заплащане по пазарни цени за сметка на ИЗПЪЛНИТЕЛЯ.

**Чл.18.**(1) При закъснение в сроковете за изпълнение на договорените работи, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2% от цената на неизпълнението за всеки ден закъснение, но не повече от 10% от цената по договора.

(2) При частично неизпълнение на възложената работа, ИЗПЪЛНИТЕЛЯТ дължи неустойка в размер на стойността на неизпълнените работи ведно с 1% от стойността на договора.

(3) При пълно неизпълнение на възложената работа, ИЗПЪЛНИТЕЛЯТ дължи неустойка в размер на стойността по този договор в двоен размер.

**VI. ФОРСМАЖОР**

**Чл.19.** В случай на настъпване на форсмажорни обстоятелства, доколкото тяхното настъпване се отразява върху изпълнението на задълженията на която и да е от страните по договора, сроковете автоматично се считат за удължени за времето, през което е траело съответното събитие.

**Чл.20**.(1) Страната, която се позовава на непреодолима сила се задължава в 10 дневен срок да уведоми писмено другата страна за началото и края на настъпване на събитието, като уведомлението следва да бъде придружено с потвърждение от компетентния орган.

(2) Несъобщаването на събитието в определения срок лишава страната от правото да се позовава на непреодолима сила.

**VII. ПРЕКРАТЯВАНЕ НА ДОГОВОРА**

**Чл**.**21**(1) Действието на настоящия договор се прекратява:

1. с изпълнение на поръчката;

2. по взаимно съгласие между страните, изразено в писмена форма;

3. едностранно, със седем дневно писмено предизвестие от изправната страна – при наличие на нарушения на задълженията по настоящия договор от другата страна;

4.при обективна невъзможност за изпълнение на договора.

(2). ВЪЗЛОЖИТЕЛЯТ може да прекрати договора, ако в резултат на обстоятелства, възникнали след сключването му, не е в състояние да изпълни своите задължения, без да дължи неустойки и/или обезщетения.

(3) Прекратяването на договора по чл.21, ал.1, т.2 и т.3 от настоящия договор се удостоверява с окончателен протокол, подписан от двете страни или техни представители.

(4) ИЗПЪЛНИТЕЛЯТ се задължава да изпълни всички възложени до датата на прекратяване на настоящия договор работи, при условията и сроковете на договора, освен ако същите не бъдат оттеглени от ВЪЗЛОЖИТЕЛЯ.

(5) ВЪЗЛОЖИТЕЛЯТ се задължава да заплати всички дължими суми за извършените работи, възложени при условията на настоящия договор до датата на прекратяването му и приети с протокол.

**Чл**.**22.** Всяка от страните може да поиска прекратяване на договора без предизвестие след изтичане на тримесечен срок от сключването му, ако не е осигурено финансиране по него, без да се дължат неустойки и обезщетения.

**VІІІ. ДОПЪЛНИТЕЛНИ РАЗПОРЕДБИ**

**Чл.23**.(1) Договорът влиза в сила от деня на неговото подписване и прекратява действието си с изтичане на гаранционния срок по чл.16 от настоящия договор.

(2) Прекратяването на договора не засяга правата и задълженията на страните, възникнали във връзка с гаранционната отговорност, които се запазват в пълен обем до изтичане на гаранционния срок.

**Чл.24.** Всички изменения и допълнения към настоящия договор са валидни, само ако са изготвени в писмена форма и са надлежно подписани от двете страни.

**Чл.25.** За неуредените в настоящия договор отношения се прилагат разпоредбите на Закона за задълженията и договорите и действащата в страната нормативна уредба.

**Чл.26.** Настоящият договор може да бъде изменян при условията на чл.116 от ЗОП.

**Чл.27.** Всички спорове по договора или неговото изпълнение се уреждат по споразумение, а при невъзможност за постигане на такова - по съдебен ред, съобразно ГПК.

**Чл.28.** Неразделна част от договора е Ценовата оферта на Участника, Техническото предложение и Техническата спецификация.

Настоящият договор се подписа в 2/два/ еднообразни екземпляра, по един за всяка от страните.

ВЪЗЛОЖИТЕЛ:………….. ИЗПЪЛНИТЕЛ:…………….